จงเสนอไอเดีย 5 เหตุผล ทำไม “บิ๊กซี” หันมาโฟกัส “อาหารสด”
สำหรับเหตุผลที่ทำให้ผู้ประกอบการซูเปอร์มาร์เก็ต และไฮเปอร์มาร์เก็ต ซึ่งรวมทั้ง “บิ๊กซี” ด้วยนั้น โฟกัส “อาหารสด” มากขึ้น เป็นเพราะ…


1. อาหารสด ยกระดับภาพลักษณ์แบรนด์บิ๊กซี และสาขาให้ดูทันสมัยขึ้น น่าเดินน่าซื้อ และเป็นสินค้าที่สร้างความแตกต่างให้กับเชนสโตร์ ได้ดีกว่า Grocery Product เช่น ผงซักฟอก, ทิชชู่, น้ำมันพืช, ข้าวสาร, ขนมถุง


2. อาหารสด เป็นแม่เหล็กในการดึงลูกค้ากลับมาใช้บริการที่สโตร์อย่างต่อเนื่อง (Return Customer) เพราะพฤติกรรมการซื้ออาหารสด ถึงอย่างไรลูกค้ายังคงชอบที่จะได้มาเห็น มาสัมผัส มาเลือกด้วยตัวเอง

ในขณะที่ Grocery Product ปัจจุบันผู้บริโภคสั่งซื้อผ่านทางออนไลน์มากขึ้น เนื่องจากเป็นของกินที่เป็นพวก Dry Food – ของใช้ภายในบ้านที่ใช้เป็นประจำอยู่แล้ว และบางอย่างก็มีน้ำหนัก เช่น น้ำดื่มแพ็ค ข้าวสาร ผู้บริโภคคุ้นเคยกับแบรนด์ – สินค้าที่กินใช้เป็นประจำอยู่แล้ว จึงเปลี่ยนมาสั่งซื้อสินค้าผ่านช่องทางออนไลน์ เพราะสะดวก และไม่ต้องเสียเวลาเดินทาง เพียงเพื่อไปซื้อของเข้าบ้าน


3. เพิ่มความถี่ในการมาสโตร์มากขึ้น จากเดิมในยุคที่ซูเปอร์มาร์เก็ต – ไฮเปอร์มาร์เก็ตโฟกัส Grocery Product ความถี่การมาสโตร์ของลูกค้าที่มาจับจ่าย อยู่ที่ประมาณ 1 – 2 ครั้งต่อเดือน แต่สำหรับอาหารสด สามารถเรียกลูกค้ากลับมาเดินบ่อยขึ้น ถี่ขึ้น เพราะเป็นสิ่งที่ต้องบริโภคทุกวันอยู่แล้ว



4. อาหารสด มีบทบาทสำคัญในการสร้าง “Store Loyalty” หรือความภักดีของลูกค้าที่มีต่อซูเปอร์มาร์เก็ต – ไฮเปอร์มาร์เก็ตนั้นๆ ยิ่งในยุคที่การแข่งขันรุนแรง “อาหาร” จะเป็นตัวดึงลูกค้าและสร้างความแตกต่างได้เป็นอย่างดี จึงทำให้ยกระดับ Customer Experience


5. อาหารสด เพิ่มโอกาสในการเข้าถึงลูกค้ากลุ่มใหม่ๆ ให้เข้ามาเดินในบิ๊กซี โดยเฉพาะกลุ่มคนรุ่นใหม่ที่เป็น Gen Y ซึ่งวิถีชีวิตของผู้บริโภคกลุ่มนี้ แยกออกจากครอบครัว มาอยู่คอนโดมิเนียมมากขึ้น โดยในวันธรรมดา ใช้ชีวิตบนความเร่งรีบ และอยู่นอกบ้านเป็นหลัก ทำให้ซื้ออาหารพร้อมรับประทาน (Ready to Eat) เพื่อตอบโจทย์ความสะดวก และความรวดเร็ว